Document ID: /roh_data/filtered/Bilingualer_Corpus_interleaved-it-rm.jsonl.gz/1741

This is a text translated from Italian to Rumantsch Grischun.
Il Consiglio federale ha approvato il Piano direttore cantonale "Abitazioni primarie e secondarie e alloggi turistici"

Il 15 marzo 2010 la Confederazione ha approvato il Piano direttore "Abitazioni primarie e secondarie e alloggi turistici", deciso dal Governo il 10 novembre 2009. Con il Piano direttore cantonale, entro la metà del 2013 35 comuni turistici dovranno emanare provvedimenti adeguati a stimolare la costruzione di abitazioni primarie e a controllare la costruzione di abitazioni secondarie.

Attraverso la pianificazione direttrice cantonale è stato tra l'altro possibile rendere concreta la discussione sulla costruzione di abitazioni secondarie. Il Governo ha potuto mostrare che le abitazioni secondarie in sé non sono dannose, ma bisogna differenziare tra abitazioni gestite, degne di essere sostenute, e quelle non gestite, che vanno controllate. Questo approccio differenziato si è ora affermato anche a livello federale, considerata l'approvazione del Consiglio federale. Il rapporto d'approvazione definisce il Piano direttore come idoneo e opportuno allo scopo.

Il Piano direttore sostiene inoltre i comuni e le regioni nella creazione di spazi abitativi economici per indigeni e nel miglioramento delle condizioni quadro per il settore alberghiero.

Con il Piano direttore si è pure potuto dimostrare che gli stessi Cantoni sono pronti ad adottare le misure necessarie per stimolare la costruzione di abitazioni primarie e per disciplinare quella di abitazioni secondarie, e che sono in grado di farlo. L'obiettivo consisteva nel prevenire eventuali soluzioni centralistiche della Confederazione, dagli effetti incerti. Per questo motivo, il Cantone dei Grigioni ha fatto di tutto per portare avanti i lavori al Piano direttore al punto da ricevere l'approvazione del Consiglio federale, prima che le Camere federali si occupassero dell'abrogazione della Lex Koller e delle misure accompagnatorie alla pianificazione territoriale. Considerata l'approvazione da parte della Confederazione del 15 marzo 2010, questi obiettivi strategici sono stati raggiunti.

Nel quadro dell'approvazione, il Cantone viene tra l'altro invitato a concedere la necessaria considerazione al monitoraggio e al controlling e a stabilire degli obiettivi cantonali per lo sviluppo delle abitazioni secondarie. Il monitoraggio e il controlling dei prossimi anni mostreranno se le misure proposte nel Piano direttore saranno efficaci e se lo sviluppo prenderà la direzione desiderata, cioè verso più abitazioni secondarie gestite e meno abitazioni non gestite (fredde).

Persone di riferimento:

- Consigliere di Stato Hansjörg Trachsel, Direttore del Dipartimento dell'economia pubblica e socialità, tel. 081 257 23 15

- Carlo Decurtins, giurista per la pianificazione territoriale, Dipartimento dell'economia pubblica e socialità, tel. 081 257 23 14

Organo: Dipartimento dell'economia pubblica e socialità

Fonte: it Dipartimento dell'economia pubblica e socialità

06.04.2010
Il plan directiv chantunal "emprimas abitaziuns ed abitaziuns secundaras sco er alloschament turistic" è vegnì approvà dal cussegl federal

La confederaziun ha approvà ils 15 da mars 2010 il plan directiv "emprimas abitaziuns ed abitaziuns secundaras sco er alloschament turistic" ch'era vegnì concludì da la regenza ils 10 da november 2009. Il plan directiv chantunal oblighescha 35 vischnancas turisticas da relaschar fin mez 2013 mesiras adattadas per promover la construcziun d'emprimas abitaziuns e per diriger la construcziun d'abitaziuns secundaras.

Cun la planisaziun directiva chantunala èsi reussì tranter auter d'objectivar la discussiun davart la construcziun d'abitaziuns secundaras. La regenza ha pudì mussar che las abitaziuns secundaras n'èn en sasez betg negativas, mabain ch'ins sto differenziar tranter abitaziuns explotadas ch'èn degnas da vegnir promovidas e tranter abitaziuns betg explotadas che ston vegnir dirigidas. Questa vista differenziada ha fatg effect er sin plaun federal, grazia a l'approvaziun dal cussegl federal. Il rapport d'approvaziun descriva il plan directiv da princip sco adattà e sco cunvegnent.

Plinavant gida il plan directiv las vischnancas e las regiuns a crear spazi d'abitar favuraivel per las indigenas e per ils indigens ed er a meglierar las cundiziuns da basa per l'hotellaria.

Cun il plan directiv hai pudì vegnir mussà ulteriuramain ch'ils chantuns sezs èn pronts ed èn en il cas da prender las mesiras necessarias per promover la construcziun d'emprimas abitaziuns e per diriger la construcziun d'abitaziuns secundaras. La finamira è stada quella da prevegnir eventualas soluziuns federalas centralisticas cun consequenzas malsegiras. Per quest motiv è il chantun Grischun stà interessà da progredir cun las lavurs vi dal plan directiv en tala moda che l'approvaziun dal cussegl federal ha pudì avair lieu avant che las chombras federalas èn puspè s'occupadas da l'aboliziun da la lex Koller respectivamain da las mesiras accumpagnantas areguard la planisaziun dal territori. Questas finamiras strategicas èn vegnidas ademplidas en vista a l'approvaziun dal cussegl federal che ha gì lieu ils 15 da mars 2010.

En il rom da l'approvaziun vegn il chantun dal rest envidà da dar l'attenziun duida al monitoring / controlling e da fixar valurs da finamira per il svilup da las abitaziuns secundaras en tut il chantun. Il monitoring / controlling dals proxims onns vegn a mussar, sche las mesiras che vegnan proponidas en il plan directiv vegnan a far effect e sch'il svilup va en la dretga direcziun, numnadamain en la direcziun da dapli abitaziuns explotadas e da damain abitaziuns betg explotadas (fraidas).

Infurmaziuns:

- cusseglier guvernativ Hansjörg Trachsel, schef dal departament d'economia publica e fatgs socials, tel. 081 257 23 15

- Carlo Decurtins, giurist per la planisaziun dal territori, departament d'economia publica e fatgs socials, tel. 081 257 23 14

Gremi: departament d'economia publica e fatgs socials

Funtauna: rg departament d'economia publica e fatgs socials

06.04.2010